Nat King Cole

Nat King Cole, vlastným menom Nathaniel Adams Coles (* 17. marec 1919, Montgomery, Alabama, USA† 15. február 1965, Santa Monica, Kalifornia), bol americký džezový pianista, hudobný skladateľ a spevák s jemným barytónovým hlasom. Ako jeden z prvých Afroameričanov sa pravidelne objavoval v televíznych reláciách a po smrti dosiahol celosvetovú popularitu. Radí sa medzi najvýznamnejšie postavy hudobnej histórie USA.

 Životopis 
Narodil sa v Montgomery, hlavnom meste štátu Alabama. V jeho štyroch rokoch sa rodina presťahovala do Chicaga v Illinois, kde sa jeho otec stal baptistickým duchovným. Od svojej matky Perlini, kostolnej organistky, sa v detstve začal učiť hrať na organ. Mal troch bratov Eddieho, Ika a Freddyho. Rodina žila na chicagskom predmestí Bronzeville.

V roku 1936 začal hrať v kapele Rogues Of Rhythm. V tom istom spoluzaložil v Los Angeles jazzové King Cole trio. Popri hraní na klavír sa od 40. rokov čoraz viac venoval spevu a účinkoval s radom veľkých orchestrov. Objavil sa v mnohých televíznych programoch, rovnako ako vo filmoch. V 50. a 60. rokoch smeroval svoju produkciu k väčšinovému strednému prúdu pop music, čím získal masovú popularitu.

23. augusta 1956 spieval v San Franciscu na Republikánskom národnom zjazde, ktorý nominoval prezidentského kandidáta Dwighta Eisenhowera. Pieseň „That's All There Is to That“ mala veľký potlesk.Official Report of the Proceedings of the Twenty-Sixth Republican National Convention, August 20–23, 1956, p. 327. O štyri roky neskôr sa zúčastnil aj na Demokratickom národnom zjazde 1960, kde podporil prezidentského kandidáta Johna F. Kennedyho. Potom ho Frank Sinatra vybral ako jedného z umelcov, ktorý účinkoval v rámci inauguračných plesov 20. januára 1961. S prezidentmi J. F. Kennedym a L. B. Johnsonom niekoľkokrát diskutoval o občianskych právach.

V roku 1948 sa rozviedol s prvou manželkou Nadine Robinsonovou. Šesť dní po tom sa oženil druhýkrát so speváčkou Mariou Hawkins Ellington, s ktorou vychovával päť detí: speváčku Natalie (* 1950† 2015), adoptovanú dcérou Carole (dcéru Mariinej sestry, * 1944† 2009), adoptovaného syna Nata Kelly (* 1959† 1995), ktorý zomrel na AIDS, a dvojčatá Casey a Timolinu (* 1961).

Zomrel v 45 rokoch na karcinóm pľúc v St. John je Hospital.

V roku 2000 bol in memoriam uvedený do Rock and Roll Hall of Fame.

 Diskografia (výber) 

 Filmografia 
 Filmy 

 Ďalšie 
 King Cole Trio & amp; Benny Carter Orchestra (1950)
 Nat King Cole and Joe Adams Orchestra (1952)
 Nat King Cole and Russ Morgan and His Orchestra (1953)
 The Nat King Cole Musical Story (1955)

 Referencie 

 Iné projekty 

 Externé odkazy 

 Diskografia 
 Nat "King" Cole - životopis, Encyclopedia of Alabama 

 Zdroj 

Kategória:Džezoví klaviristi USA
Kategória:Džezoví speváci USA
Kategória:Speváci-skladatelia USA
Kategória:Skladatelia modernej hudby USA
Kategória:Skladatelia džezovej hudby
Kategória:Rock and Roll Hall of Fame
Kategória:Džezoví hudobníci afroamerického pôvodu
Kategória:Klaviristi afroamerického pôvodu
Kategória:Speváci afroamerického pôvodu
Kategória:Osobnosti USA afroamerického pôvodu
Kategória:Úmrtia na rakovinu pľúc
Kategória:Osobnosti z Alabamy